Затегнуто стање у Либану и интервенција сиријске армије у корист либанских хришћана (Маронита) довело је до тензије између Палестинаца и сиријског председниха Хафеза ел-Асада. После масакра који су починили Маронити над Палестинацима и шиитским избеглицама у кампу Тал ел-Затар, у предграђу Бејрута, палестински герилци отпочели су са нападима на сиријске званичнике. Положај Хафеза ел-Асада био је уздрман унутрашњим превирањима у Сирији, нарочито после јавног вешања тројице Палестинаца који су у центру Дамаска, у лето 1976, запосели хотел и држали таоце. Због тога је Хафез ел-Асад захтевао да се појача његова заштита коју су чиниле јединице „Одбрамбене бригаде“ под командом његовог брата, Рифата ел-Асада. Поред тога, формирана је и Председничка гарда на чијем челу је био нећак Хафезове супруге, Аднан Махлуф (Adnan Makhluf).